দীর্ঘ বিরতির পর বড় পর্দায় ফিরছেন রানি মুখোপাধ্যায়। সৌজন্যে তাঁর আসন্ন ছবি ‘হিচকি’। সম্প্রতি সেই সিনেমার একটি ছবি প্রকাশ্যে এসেছে। যা দেখে বলি মহলের একটা বড় অংশের মত, কামব্যাক ফিল্মেও বাজিমাত করবেন রানি। নায়িকার এই ছবিটি তুলেছেন অভিনিবেশ গোয়ারিকর। তিনিই শেয়ার করেছেন সোশ্যাল মিডিয়ায়।   ২০১৪-য় শেষবার ছবির পর্দায় দেখা গিয়েছিল রানিকে। ‘মর্দানি’তে পুলিশ অফিসারের চরিত্রে অভিনয় করে বলিউডের মন জিতে নিয়েছিলেন তিনি। আদিরা হওয়ার পর এত দিন মেয়েকেই সময় দিয়েছেন। তবে ফের অনস্ক্রিন ফেরার পালা। গত এপ্রিল থেকে ‘হিচকি’র শুটিং শুরু হয়েছে। যশরাজ ফিল্মসের ব্যানারের এই ছবিতে রানির চরিত্রটি ঠিক কেমন? এই ছবিতে এক মেয়ের গল্প বলবেন পরিচালক। যিনি নিজের দুর্বলতাকে নিজের শক্তিতে পরিণত করবেন। রানি বলেছিলেন, ‘‘আমি এমন একটা স্ক্রিপ্টের জন্য অপেক্ষা করছিলাম যেটা আমার কাছে চ্যালেঞ্জ। যেটা আমাকে উত্তেজিত করবে। হিচকি আমাকে সেই সুযোগটা দেবে। আমাদের সকলেরই কিছু না কিছু দুর্বলতা থাকে। কিন্তু সেটাই যদি আমরা নিজেদের শক্তিতে পরিণত করতে পারি, তা হলে আমরা যে কোনও পরিস্থিতিতে জিতবই।’’   #PostPackUpShot with one of my all time favourites!! #RaniMukherjee after the publicity shoot of #Hichki! Can't wait to see her back in action😘 #Portrait #Framing #composition #portraiture #portrait_perfection #HumanEffect